*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_ 2020**

**Chişinău**

**cu privire la modificarea unor Hotărâri ale Guvernului**

**\*\*\***

În vederea executării prevederilor art.XXI alin.(3) din Legea nr.60/2020 privind instituirea unor măsuri de susținere a cetățenilor și a activității de întreprinzător în perioada stării de urgență și modificarea unor acte normative (Monitorul Oficial al Republicii Moldova, 2020, nr.108-109, art.186), Guvernul

**HOTĂRĂȘTE:**

1. Regulamentul cu privire la reținerea impozitului pe venit din salariu și din alte plăți efectuate de către patron în folosul angajatului, precum și din plățile achitate în folosul persoanelor fizice care nu practică activitate de întreprinzător pentru serviciile prestate și/sau efectuarea de lucrări, aprobat prin Hotărîrea Guvernului nr.697/2014 (Monitorul Oficial al Republicii Moldova, 2014, nr. 256-260, art. 745), cu modificările ulterioare, se modifică după cum urmează:
	1. la punctul 6, după textul „sporuri la salariu” se completează cu textul „indemnizații achitate conform art.80 și 801 din Codul muncii”;
	2. la punctul 36 textul „și contribuția individuală de asigurări sociale de stat obligatorii” se exclude;
	3. la pct.481 indicatorul K₁ din formulă și textul ”K₁ - mărimea defalcărilor în fondul de pensii, împărțită la 100;”, se exclud;
	4. în anexa nr. 8:

a) coloana 7.8 „Suma venitului cumulativ de la care se determină contribuțiile individuale de asigurări sociale de stat obligatorii” și coloana 7.9 „Contribuțiile individuale de asigurări sociale de stat obligatorii” din modelul Fișei personale de evidență a veniturilor sub formă de salariu și a altor plăți efectuate de angajator în folosul angajatului precum și a impozitului pe venit reținut din aceste plăți, se exclud;

b) rândul 7.8 „Suma venitului cumulativ de la care se determină contribuțiile individuale de asigurări sociale de stat obligatorii” și rândul 7.9 „Suma contribuțiilor individuale de asigurări sociale de stat obligatorii permisă deducerii conform art.36 alin.(7) din Codul fiscal, care se determină prin înmulțirea cotei contribuțiilor individuale de asigurări sociale de stat obligatorii la indicatorul indicat la coloana 7.8” din Îndrumarul de completare a Fișei personale, se exclud;

c) textul „ + coloana 7.9” de la rîndul 7.10 din Îndrumarul de completare a Fișei personale, se exclude;

d) textul „indicatorii din coloanele 7.7 și 7.9 nu se iau în considerare” de la lit. b) din Îndrumarul de completare a Fișei personale se substituie cu textul „indicatorul din coloana 7.7 nu se ia în considerare”.

1. Hotărîrea Guvernului nr.693/2018 cu privire la determinarea obligaţiilor fiscale aferente impozitului pe venit (Monitorul Oficial al Republicii Moldova, 2018, nr.295-308, art.834), se modifică după cum urmează:
	1. în anexa nr.1:
	2. la punctul 21, ultima propoziție se exclude;
	3. la punctul 27, textul „Impozitele, taxele, contribuțiile de asigurări sociale de stat obligatorii și primele de asigurare obligatorie de asistență medicală” se substituie cu textul „Impozitele, cu excepția impozitului pe venit instituit în Titlul II din Codul fiscal, taxele și contribuțiile de asigurări sociale de stat obligatorii”;
	4. la punctul 35, textul „ impozitului pe venit, contribuţiilor de asigurări sociale de stat obligatorii şi primelor de asigurare obligatorie de asistenţă medicală” se substituie cu textul „ impozitului pe venit și contribuțiilor de asigurări sociale de stat obligatorii”;
	5. Secțiunea a 10-a „Deducerea cheltuielilor din investiții” se exclude.

2) în anexa nr.2:

* 1. punctul 35 va avea următorul cuprins:

„Contribuabilului i se permite deducerea din venitul brut a primelor de asigurare obligatorie de asistență medicală, achitate în cuantumurile determinate conform legislației în vigoare în perioada fiscală respectivă (art.36 alin.(6) din Cod).”;

* 1. punctele 36 și 50 se abrogă;
1. Prezenta Hotărâre intră în vigoare la 1 ianuarie 2021, cu excepția prevederilor pct.2 subpct.1) lit. a) care se pune în aplicare începând cu 1 ianuarie 2020, și a prevederilor pct.2 subpct.1) lit. d) și pct.2 subpct.2) lit. b) care se pun în aplicare începând cu 1 mai 2020.

**Prim-ministru Ion CHICU**

Contrasemnează:

**Viceprim-ministru,**

**Ministru al Finanțelor Serghei PUȘCUȚA**